***Phaedra*** er det femte studioalbumet fra den tyske elektroniske musikkgruppen Tangerine Dream. Den ble spilt inn i november 1973 på The Manor i Shipton-on-Cherwell, England og utgitt 20. februar 1974 gjennom Virgin Records. Dette er det første Tangerine Dream-albumet som inneholder deres nå klassiske sekvens-drevne lyd, som anses å ha hatt stor innflytelse på denne sjangeren.

Tittelsporet var opprinnelig basert på en improvisasjon som ble spilt inn i studioet, og ble utilsiktet til ved en av begrensningene til det analoge utstyret som ble brukt på den tiden hadde. Da utstyret varmet opp, begynte noen av oscillatorene å bli ustemte (de var svært temperaturfølsomme), noe som gjorde at det ble endringene i musikken mot slutten av stykket. Både tittelsporet og «Movements of a Visionary» benytter seg av Frankes bruk av Moog analoge sekvenser som erstatning for bassgitar. «Mysterious Semblance at the Strand of Nightmares» inneholder en solo fra Froese på en Mellotron som behandles til sakte sveipende filtereffekter. «Sequent C'» er et kort, men minneverdig stykke av Peter Baumann på fløyte, med båndekko. Plateomslaget er design og forsiden er malt av Froese.

Albumet markerte begynnelsen på gruppens internasjonale suksess og var deres første album utgitt på plateselskapet Virgin. Det oppnådde sekssifret salg i Storbritannia og nådde 15.-plass på UK Albums Chart. Albumet fikk praktisk talt ingen spilletid på radiokanalene selv om det ble utgitt en singel med kortere versjoner enn de lange sporene på LP-en, men jungeltelegrafen førte til salgstallene. Det solgte til gullplate (500 000 solgte eksemplarer) i syv land, men i deres hjemland Tyskland solgte den knapt 6000 album.

*Phaedra* ble rangert på en 23.-plass på *Rolling Stones liste «50 Greatest Prog Rock Albums».*

Albumtittelen refererer til Phaedra fra gresk mytologi.

Sporliste
---------

### LP

**Side A**

1. «Phaedra» (Froese, Franke, Baumann) 17:39

**Side B**

1. «Mysterious Semblance at the Strand of Nightmares» (Froese) 9:55
2. «Movements of a Visionary» (Froese, Franke, Baumann) 7:56
3. «Sequent C'» (Baumann) 2:13

### Singel

* **Side A.** «Mysterious Semblance at the Strand of Nightmares» 4:30
* **Side B.** «Phaedra» 2:02

Medvirkende
-----------

**Musikere**

* Edgar Froese - mellotron, gitar, bass, VCS 3 synthesizer, orgel
* Christopher Franke - moog synthesizer, VCS 3 synthesizer
* Peter Baumann - orgel, elektrisk piano, VCS 3 synthesizer, fløyte

**Teknisk**

* Edgar Froese - produsent, plateomslagsmaling
* Phil Becque - teknikker

Referanser
----------

1. ↑  «Phaedra - Tangerine Dream | Songs, Reviews, Credits | AllMusic» **(engelsk)**. Besøkt 6. april 2021.
2. ↑  «Tangerine Dream - Phaedra (album review ) | Sputnikmusic». *www.sputnikmusic.com*. Besøkt 6. april 2021.
3. ↑  Harden, Alexander C. (31. desember 2016). «Kosmische Musik and its Techno-Social Context». *IASPM Journal*. 2 **(engelsk)**. 6: 154–173. ISSN 2079-3871. Besøkt 6. april 2021.
4. ↑  «PHAEDRA». *www.connollyco.com*. Besøkt 6. april 2021.
5. ↑  «Rocklist.net...Q & Mojo Magazine Special Editions Vol.1». *www.rocklistmusic.co.uk*. Besøkt 6. april 2021.
6. ↑  «The Book of Seth».
7. ↑  Hermes, Jon Dolan,Brandon Geist,Jon Weiderhorn,Ryan Reed,Kory Grow,Reed Fischer,Richard Gehr,Dan Epstein,Will; Dolan, Jon; Geist, Brandon; Weiderhorn, Jon; Reed, Ryan; Grow, Kory; Fischer, Reed; Gehr, Richard; Epstein, Dan (17. juni 2015). «50 Greatest Prog Rock Albums of All Time». *Rolling Stone* **(engelsk)**. Besøkt 6. april 2021.

Eksterne lenker
---------------

* (en) *Phaedra (album)* på Discogs Rediger på Wikidata

* (en) *Phaedra (album)* på MusicBrainz Rediger på Wikidata

* (en) *Phaedra (album)* på Spotify Rediger på Wikidata

* (en) *Phaedra (album)* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |